bg ru ru pl en ru uk bg ru ru ru bg bg en bg bg ru bg bg bg ru ru bg ru ru ru uk ru uk ru ru bg ru bg ru bg bg bg bg bg bg bg bg bg bg bg bg uk bg ru tg bg ru ru ru uk ru bg bg bg bg bg bg bg en en en en fa en en en en de en bg de en en pl
place for food photography, recipes and travel
По света и у нас
Вариации на чийзкейк съм правила всякакви (с тиква, с маково семе, орео, шоколадов, с малинов топинг) и когато ме попитаха да приготвя чийзкейк за първия рожден ден на Рада исках да е интересен, по детски закачлив и най-вече вкусен. За това се спрях на тази рецепта на Марта Стюърт и определено не сгреших. Много различен, но и много наситен вкус с коледни подправки, а курабийките само допълват усещането за шареност.
Просто е задължително да го опитате!
Време за приготвяне: 30 минути. Време за печене: 4 – 5 часа
300 гр натрошени джинджифилови курабии
700 гр крем сирене (4 кутии Филаделфия)
100 гр заквасена сметана
1/4 ч.ч меласа (мед)
1/4 ч. л. сол
1 1/2 ч. л. джинджифил
1/2 ч.л. прясно настъргано индийско орехче
1/2 ч.л. настъргана лимонена кора
1 ч.л. ванилова есенция
6 джинджифилови човечета за украса
* всички продукти трябва да са на стайна температура. Най-добре ги извадете от хладилника 2-3 часа преди направата на десерта.
1. В блендер натрошете 6-7 джинджифилови човечета и прибавете към тях разтопеното масло. Объркайте добре и поставете върху 21 см. формичка за печене (ако имате по-голяма форма 26 см. просто прибавете още една кутия 175 гр. крем сирене към сместа и няколко курабии към тестото). С помощта на чаша притиснете към дъното и заравнете. Оставете в хладилник да престои поне 30 минути.
2. В голяма купа разбийте на средна скорост крема сиренето и заквасената сметана, около 3 мин. Добавете захарта, ваниловата есенция и продължете с разбиването. Намалете скоростта и добавете яйцата, като разбивате след всяко. Сложете меласата, солта, всички подправки и лимоновата кора. Изсипете получената смес върху охладената форма.
3. Можете да изпечете чийзкейка на водна баня за 1 час и половина на 175°C или 4 – 5 часа на 95 °C. Аз предпочитам вторият метод, по-дълъг е, но чийзкейкът при бавното печене не се напуква, а вкусът е идентичен.
4. След изпичане оставете за час на леко отворена фурна, а след това охладете за 8 часа или най-добре за една нощ в хладилник.
5. Украсете с джинджифиловите човечета.
Получават се около 60 курабии
250 гр разтопено масло
4 ч. л. настърган джинджифил
1 1/2 ч. л. карамфил
1 ч. л. индийско орехче
1 ч. ч. кафява захар
4 лъжици меласа (или мед)
1. В купа пресейте брашното, солта, бакпулвера и подправките.
2. В друга купа разбийте маслото и захарта на средна скорост, докато се получи пухкава смес. Добавете яйцата, едно по едно, като разбивате добре след всяко. Добавете меласата. Добавете бавно сухите съставки, като разбърквате периодично с шпатула. Увийте във фолио и поставете в хладилник за поне два часа.
3. На набрашнен плот разточете тестото с дебелина 1 см. Изрежете с помощта на формички за джинджифилови човечета. (Можете да намерите формички за джинджифилови човечета в магазин Aromas house).
4. Преместете готовите форми върху хартия за печене и печете в предварително загрята фурна на 175 °C между 8-10 минути. Ако искате да станат по-хрупкави печете около 12 мин.
5. Украсете с помощта на айсинг или захарни копчета. Моите захарни декорации са залепени с помощта на мед. 🙂
Leave a Reply Cancel reply
Your email address will not be published. Required fields are marked *
Enter your email address to follow our blog and receive notifications of new posts by email.
Всички снимки и публикации са авторски. Използването им без изричното съгласие на автора или посочване на източника с активен линк към него е забранено и непрепоръчително.
© 2022 Life Bites. Design by Pish and Posh Designs.